Baklei meer, vry meer... kan jy nou meer?
Baklei meer, vry meer… kan jy nou meer?
Wanneer die “honeymoon” fase verby is (ja, dit gebeur met elke paartjie) word baklei en stry `n daaglikse ding. Kenners meen konflik kan paartjies nader aanmekaar bring, maar dit hang af hoé jy stry en baklei wat jou huweliksbootjie kan beïnvloed.
Volgens jynetbeter.co.za is woede `n nee-nee in `n verhouding, veral onderdrukte woede wat tot `n vulkaniese uitbarsting kan lei. Paartjies moet leer om konflik reg te hanteer en daardeur kan die liefde weer vlam-vat.
Die idee dat paartjies baie baklei lyk vir ander soms baie vreemd en jy hoor hoe hulle se:“O, nee hulle gaan dit nie maak nie!” Julle gaan dit volgens die kenners “maak”. Kenners meen dit is die paartjies wat in stilte in die hoekie sit wat meer probleme in hulle verhouding het.
Volgens `n artikel deur Huffingtonpost wys studies dat `n tekort aan kommunikasie die nommer een rede is hoekom paartjies “opbreek en skei.” Daarom is baklei en stry steeds `n vorm van kommunikasie al is dit soms`n lelike saak om te aanskou. Dit wys dat die paartjie iets probeer uitwerk wat wrywing tussen hulle veroorsaak.
Dus is dit bevind: paartjies wat nie baklei nie, wil nie meer die probleme in hulle verhouding uitwerk nie. Om stil te bly maak jou verhouding dood.
Hier volgens het ons gaan kyk watter meestal moeilikheid maak:
Paartjies verskil in hul manier hoe hulle met geld werk. Gewoonlik wil iemand die verantwoordelikheid neem en die geldsake in die verhouding bestuur. Sou jou man die noodsaaklikheid vir `n nuwe gholfstel uiters belangrik vind en die helfte van julle maandelikse begroting daarop blaas – veroorsaak dit `n bakleiery.
Voelgoed.co.za sê paartjies moet “sakgeld” vir elkeen in die verhouding uitsit. Werk dit uit volgens jou begroting – al kan julle net R1000 of R500 elk bekostig, is dit dan ten minste jou eie geld.
“Waarheen gaan ons vanjaar vir Kersfees? Dit is my ouers se beurt hierdie jaar.” En siedaar. Wrywing. Jy het nie lus vir jou skoonouers nie en die argumente vlieg heen en weer.
Natuurlik baklei paartjies oor mekaar se ouers. Huwelikskenner, Gretha Wild, sê egpare sit vas oor skoonouers omdat hulle nog nie emosioneel van hulle ouers geskei het nie. Dit veroorsaak probleme, want jy moet 100% aan jou man of vrou gebind wees en hulle as die belangrikste sien. Julle moet as `n span saamwerk en mekaar ondersteun.
Die hoeveelheid, die manier en allerhande ander kwessies rondom seks veroorsaak dat paartjies baklei. Gretha sê vrouens moet partykeer meer inisiatief in die slaapkamer neem. Die man wil ook hê jy moet so nou en dan die eerste move maak. “Dit is belangrik om mekaar se seksuele behoeftes te verstaan,” verduidelik sy. Vra jou maat wat hom gelukkig maak in terme van seks. Sit tyd op sy om sy of haar behoeftes te verstaan en maak die eerste move.
Om te kommunikeer kan tot `n baie hegte band tussen julle lei. Praat met jou maat en vind weer daardie vonk wat julle immers in die eersteplek bymekaar gebring het!
Hooffoto: Huffington Post